Die sirkel van veiligheid - www.bybelkennis.co.za
by Coen Slabber · Published 30/03/2016 · Updated 03/03/2016
It is not our eye on him which is our great protection, but his eye on us. —C.H. Spurgeon
'n Leeu loop om die veld waar vier osse besig was om te wei. Dikwels het hy probeer om hulle aan te val. Sodra hy naby aan hulle gekom het, het hulle hulle sterte na mekaar gedraai. Maak nie saak van watter kant hy gekom het nie, het hy hom in die horings van een van hulle vasgeloop. Eendag begin die osse onder mekaar baklei en elkeen loop alleen na 'n deel van die veld. Nou val die leeu hulle aan daar waar hulle alleen is. Gou was hulle al vier dood. (Esopus – 6de eeu)
Die wêreld om ons is vol gevare – dinge wat ons lewens ellendig maak. Hierdie gevare is voortdurend teenwoordig. Ons het geen beheer oor hulle nie. Hulle sal ook nie sommer verdwyn nie.
Uit die eenvoudige verhaal van Esopus leer ons 'n baie eenvoudige waarheid. Elke gelowige is kwesbaar. Alleen kan ons nie die gevare die hoof bied nie. Daarom is daar 'n geloofsgemeenskap. Ons hoef nie alleen die gevare te trotseer nie – God en ons medegelowiges is daar om by ons te staan.